**Višegrado grupė**| Višegrado grupės narės |
| **Nariai** | Lenkija Lenkija  Vengrija VengrijaSlovakija SlovakijaČekija Čekija |
| **Įkurta** | 1991 m. vasario 15 d. |
|  **Rotacinis pirmininkavimas** | Slovakija Slovakija (Nuo 2014 m. liepos 1 d. iki 2015 m. birželio 30 d.) |

**Višegrado grupė (V4)** – neformali Vidurio Europos šalių integracija, kurioje dalyvauja Čekija, Lenkija, Slovakija ir Vengrija. Integracijos tikslas yra stiprinti bendradarbiavimą tarp šalių. Višegrado grupė buvo įkurta 1991 m. tam, kad paremtų Vidurio Europos šalių siekius įstoti į Europos Sąjungą, nes visos jos norėjo tapti ES narėmis. Integraciją įkūrė trys šalys (Lenkija, Vengrija ir Čekoslovakija), kurios sudarė Višegrado trikampį. 1993 m. sausio 1 d. po Čekoslovakijos skilimo į dvi atskiras valstybes, Višegrado grupės narėmis tapo Čekija ir Slovakija. Vienintelė Višegrado grupės institucija – tai Tarptautinis Višegrado fondas, kuris finansiškai remia Višegrado grupės narių projektus.

Istorija
--------

1991 m. vasario 15 d. laikoma Višegrado grupės įkūrimo data, kai Lenkijos prezidentas Lech Wałęsa, Čekoslovakijos prezidentas Václav Havel ir Vengrijos ministras pirmininkas József Antall pasirašė bendrą deklaraciją Vengrijos miestelyje Višegrade, kurioje nustatė bendradarbiavimo tikslus ir sąlygas. 1992 m. Višegrado grupės šalys pasirašė Vidurio Europos laisvosios prekybos susitarimą (CEFTA). Tačiau, Vidurio Europos šalys ne visada aktyviai dalyvavo Višegrado grupėje. Ekonominė transformacija nulėmė, kad tarp Vidurio Europos šalių atsirado išsivystymo skirtumai. Šių šalių lyderiai pradėjo bijoti, kad tai galėtų sulėtinti jų pastangas įstoti į Europos Sąjungą. Todėl Višegrado grupės šalys pradėjo konkuruoti tarpusavyje, o šalių lyderių susitikimai 1994–1998 m. vyko nereguliariai.

Misija ir tikslai
-----------------

Višegrado grupė – tai keturių Vidurio Europos šalių forumas, kur jos gali dalintis patirtimi ir ieškoti bendrų pozicijų sprendžiant regiono ir ES problemas. Be to, Višegrado grupė daug dėmesio skiria saugumo ir stabilumo stiprinimui Vidurio Europoje, informacijos keitimuisi ir skatina bendradarbiavimą kultūros, mokslo, švietimo ir jaunimo mainų srityse. Prioritetinėmis bendradarbiavimo sritimis laikoma transporto infrastruktūros plėtra ir energetinio saugumo regione stiprinimas. Višegrado grupės šalys bendradarbiauja su trečiosiomis šalimis pagal V4 + mechanizmą.

Višegrado grupės pirmininkavimas
--------------------------------

Pirmininkavimas Višegrado grupėje vyksta rotacijos principu, kada pirmininkaujanti valstybė keičiasi kas metus (liepos 1d.).  

Pirmininkavimas Višegrado grupėje:

* 1991/1992 – Čekoslovakija Čekoslovakija
* 1992/1993 – Lenkija Lenkija
* 1993/1994 – Vengrija Vengrija
* 1994/1995 – Slovakija Slovakija
* 1995/1996 – Čekija Čekija
* 1996/1997 – Lenkija Lenkija
* 1997/1998 – Vengrija Vengrija
* 1998/1999 – Slovakija Slovakija
* 1999/2000 – Čekija Čekija
* 2000/2001 – Lenkija Lenkija
* 2001/2002 – Vengrija Vengrija
* 2002/2003 – Slovakija Slovakija
* 2003/2004 – Čekija Čekija
* 2004/2005 – Lenkija Lenkija
* 2005/2006 – Vengrija Vengrija
* 2006/2007 – Slovakija Slovakija
* 2007/2008 – Čekija Čekija
* 2008/2009 – Lenkija Lenkija
* 2009/2010 – Vengrija Vengrija
* 2010/2011 – Slovakija Slovakija
* 2011/2012 – Čekija Čekija
* 2012/2013 – Lenkija Lenkija
* 2013/2014 – Vengrija Vengrija
* 2014/2015 – Slovakija Slovakija

Šaltiniai ir išnašos
--------------------

1. ↑  Visegrad Group
2. ↑  Grupa Wyszehradzka – historia i przyszłość Archyvuota kopija 2014-09-06 iš Wayback Machine projekto.
3. ↑  Grupa Wyszehradzka, Ministerstwo Spraw Zagranicznych Rzeczpospolitej Polski
4. ↑  Grupa Wyszehradzka, Ministerstwo Spraw Zagranicznych Rzeczpospolitej Polski

Nuorodos
--------

* Oficiali Višegrado grupės interneto svetainė
* Visegrad Insight – nepriklausomas žurnalas
* Visegrad Revue – interneto žurnalas apie Višegrado regioną ir Vidurio Europą
* Think Visegrád – V4 Think-Tank Archyvuota kopija 2014-09-17 iš Wayback Machine projekto.